36 



hvilke de to største dog kun ere 4,5™°^- og 5™"i' lange. Et 

 Expl. (subfossilt Fragment) har jeg for en halv Snes Aar 

 siden erholdt i Livø Bredning mellem Fur og Mors sam- 

 men med Scala clathrus og andre til Fjordens tidligere 

 Havfauna hørende Arter. Et lignende Fragment har Teil- 

 mann Friis faaet ved Skrabning i Thisted Bredning ved 

 Kysten af Mors. 



Parthenia interstincta, Mtg. 



I de hævede Lag forekommer den som en ikke ual- 

 mindelig Art. Ifølge Mørch findes den saaledes „hyppig" i 

 Laget ved Aastrup (Stp.), og samme Forfatter angiver den 

 fra Klarupgaard (Drejer). Jeg har i 1872 taget den i Mængde 

 i Virk Sunds Laget. Levende Individer kj endtes ikke fra 

 vore Farvande, før jeg ved Hellebæk tog den i adskillige 

 Exemplarer, og mine Undersøgelser i Limfjorden bragte den 

 først for nogle faa Aar siden for Dagens Lys i levende 

 Exemplarer derfra. Jeg tog den paa to Steder i Thisted 

 Bredning: i Nærheden af Vil Sund paa 8 Fv. og midt i 

 Bredningen paa c. 6 Fv., begge Steder paa blød Bund, men 

 kun 1 Expl. paa hvert Sted. Senere har jeg i Forening 

 med Teilmann Friis taget den levende i større Antal i 

 Thisted Bredning (paa Gulderup Banken) og i Januar 1880 

 i Indløbet til Fur Sund (paa „Tre Huse Banken"); paa den 

 sidste Lokalitet fandt vi den siddende paa Skaller af levende 

 Østers. Der er Grund til at antage, at Arten først i det 

 sidste Decennium er indvandret i Limfjorden. 



